Reacția Rusiei, după ce Elon Musk l-a invitat la o discuție pe Clubhouse pe Vladimir Putin.
Sâmbătă, Elon Musk l-a invitat pe Vladimir Putin la o discuție pe rețeaua socială Clubhouse. CEO-ul Tesla a spus în rusă: "Ar fi o mare onoare să vorbesc cu tine“. Kremlinul spune că propunerea celui mai bogat om din lume este "interesantă“.
Rusia nu exclude ideea ca președintele Vladimir Putin să vorbească cu Elon Musk prin intermediul aplicației audio Clubhouse, după ce miliardarul a lansat invitația pe Twitter, sâmbătă, scrie CNBC."Ai dori să participi alături de mine la o discuţie pe Clubhouse?“, a scris Elon Musk, adăugând în limba rusă: "Ar fi o mare onoare pentru mine să vorbesc cu tine“.Purtătorul de cuvânt al Kremlinului, Dmitri Peskov, a spus, luni, că propunerea este "interesantă“, dar sunt necesare mai multe detalii: "În general, aceasta este o propunere foarte interesantă, dar mai întâi vrem să înțelegem ce înseamnă asta, ce se propune concret, înainte de a lua o decizie. Știți că președintele Putin nu foloseşte reţelele sociale“.Cei doi s-ar putea întâlni într-o cameră, însă doar audio. În funcţie de cine creează camera, invitaţii vor fi nevoiţi să apese pe butonul "raise your hand" şi să aştepte. Aşa că, dacă Musk ar fi creatorul camerei, Putin ar trebui să aştepte permisiunea lui ca să poată lua cuvântul.